คนไทยหายป่วยจากโคโรนา ได้กลับบ้านอีก 1 ราย ไม่พบผู้ป่วยยืนยันเพิ่ม
รองอธิบดีกรมควบคุมโรค แถลง คนไทยหายป่วยจากไวรัสโคโรนา (COVID-19) ได้กลับบ้าน 1 อีกราย รวมหายกลับบ้านแล้ว 15 ราย ไม่พบผู้ป่วยยืนยันเพิ่ม โดยผู้ติดเชื้ออยู่ที่ 34 คนวันที่ 16 ก.พ. 2563 นพ.ธนรักษ์ ผลิพัฒน์ รองอธิบดีกรมควบคุมโรค แถลงความคืบหน้าสถานการณ์ไวรัสโคโรนาสายพันธุ์ใหม่ 2019 หรือ COVID-19 ว่า ปฏิบัติการกันมากว่า 45 วันแล้วที่เจ้าหน้าที่ทำงานอย่างหนักเพื่อชะลอการแพร่ระบาดของประเทศไทย ปัจจุบันไทยยังได้ติดตามคัดกรองผู้ป่วยที่มาจากฮ่องกงและสิงคโปร์ ซึ่งสถานการณ์ของไทยในวันนี้ ผู้ป่วยยืนยันยังอยู่ที่ 34 คน กลับบ้านเพิ่มอีก 1 คน เป็นคนไทย รวมกลับบ้านได้แล้ว 15 คน ซึ่งผู้ป่วยหนัก 2 คน ทีมแพทย์ก็ยังรักษาอย่างเต็มที่ เข้มข้นเฝ้าระวังทั้งด่านเรือ ทุกลำที่เข้าไทย ด่านจะตรวจสอบความเสี่ยงว่าไปพื้นที่ระบาดใน 14 วันก่อนมาไทยหรือไม่ ตรวจอย่างเข้มข้นทั้งตอนมาและก่อนขึ้นเรือกลับ ถ้ามีอาการจะได้สอบสวนควบคุมโรคอย่างทันท่วงทีส่วนบุคลากรทางการแพทย์ เป็นเจ้าหน้าที่โรงพยาบาลแห่งหนึ่ง ซึ่งอยู่ในกลุ่มผู้สัมผัสเสี่ยงสูง และรู้ว่าติดมาจากใคร แต่มีอาการน้อยตั้งแต่แรก ปัจจุบันอาการดีขึ้น พร้อมกันนี้ รองอธิบดีกรมควบคุมโรค ยังฝากด้วยว่า ตอนนี้เริ่มเห็นการแพร่ในประเทศต่างๆ เพิ่มขึ้น ความเสี่ยงสูงขึ้น กระทรวงสาธารสุขและหน่วยงานที่เกี่ยวข้องก็ตื่นตัวในการดำเนินมาตรการ และอยากให้คนไทยตื่นตัวแต่ไม่ตื่นตระหนก สวมหน้ากากอนามัย ล้างมือบ่อยๆ และร่วมมือกันเพื่อให้ผ่านสถานการณ์นี้ไปได้ขณะที่กรณีผู้โดยสารเรือสำราญเวสเทอร์ดัม (Westerdam) ที่เรามีรายชื่ออยู่นั้น ตั้งแต่วันที่ 14 ก.พ. 2563 เดินทางมายังสนามบินสุวรรณภูมิทางเครื่องบิน 9 ราย โดย 8 ราย เป็นชาวต่างประเทศต่อเครื่องเดินทางไปยังประเทศปลายทางแล้ว ส่วนคนไทย 1 คนเข้าประเทศ ซึ่งตรวจหาเชื้อแล้วมีผลเป็นลบและจะติดตามอย่างใกล้ชิด 14 วัน ส่วนวันที่ 15 ก.พ. เป็นชาวต่างชาติ 34 ราย เพื่อต่อเครื่อง และคนไทย 1 ราย เข้าประเทศ ผ่านการตรวจคัดกรองเช่นเดียวกัน ส่วนช่องทางบกและเรือไม่มี.
รองอธิบดีกรมควบคุมโรค แถลง คนไทยหายป่วยจากไวรัสโคโรนา (COVID-19) ได้กลับบ้าน 1 อีกราย รวมหายกลับบ้านแล้ว 15 ราย ไม่พบผู้ป่วยยืนยันเพิ่ม โดยผู้ติดเชื้ออยู่ที่ 34 คน 
ไวรัสโคโรน่า,ไวรัสโคโรนา,เรือสำราญ Westerdam,Westerdam,กรมควบคุมโรค,หน้ากากอนามัย,ไฮไลต์ไวรัสโคโรน่า